《听弹塞上鸿》
清代·曹一士

龙沙漠漠草荒荒，嘹唳冰弦落雁王。作阵阴山呼伴侣，离群葱岭入微茫。

欲弹闺阁刀镮泪，可寄关山锦字行。听到一声边月白，受降城上有新霜。

作者简介：曹一士（1678－1736）字谔廷，号济寰，又号沔浦生，上海人。雍正七年进士，改庶吉士，散馆授编修。十三年，考选云南道监察御史。乾隆元年，迁工科给事中，上疏请慎选各省督抚、请宽比附妖言之狱、禁挟仇诬告，论垦荒二弊，盐政、报销诸弊等。